"Η εποχή του εγώ είμαι το αφεντικό του εαυτού του έχει τελειώσει και ίσως τα πράγματα πρέπει να αλλάξουν", δήλωσε αργά χθες το βράδυ η βουλευτής του ΣΥΡΙΖΑ, Χαρά Καφαντάρη.

Μιλώντας σε εκπομπή του Contra Channel τόνισε ότι πρέπει να πάμε σε καινούργιες μορφές, όπως οι συνεταιριστικές μορφές, σε μια κοινωνική οικονομία με καινούργια υγιή βάση.



"Πρέπει να βρούμε νέες μορφές συνεργατικότητας", πρόσθεσε.

Σύμφωνα με την ίδια, "οι μικρομεσαίοι πρέπει να συνεταιρισθούν, να κάνουν μια επιχείρηση από κοινού".

"Είναι μια πραγματικότητα που πρέπει να αρχίσει να καλλιεργείται", σημείωσε.



Ερωτηθείσα για το πώς θα λειτουργήσει εξήγησε ότι "θα το δείτε όταν θα έρθει το νέο νομοσχέδιο που θα αφορά την κοινωνική.οικονομία".



